32005R1450
L 230/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 1450/2005 НА КОМИСИЯТА
от 5 септември 2005 година
за изменение на приложение V към Регламент (EО) № 1210/2003 на Съвета за ограничаване на икономическите и финансовите отношения с Ирак
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1210/2003 на Съвета от 7 юли 2003 г. относно определени специфични ограничения върху икономическите и финансовите отношения с Ирак (1), и по-специално член 11, буква в) от него,
като има предвид, че:
(1)
Приложение V към Регламент (EО) № 1210/2003 изброява компетентните власти, които са натоварени със специфични функции, свързани с изпълнението на посочения регламент.
(2)
Белгия, Германия, Литва и Нидерландия поискаха да бъдат изменени адресните данни на техните компетентни власти.
(3)
Приложение V към Регламент (EО) № 1210/2003 следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение V към Регламент (EО) № 1210/2003 се изменя в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 септември 2005 година.